CELEX: 22008D0085
Language: hr
Date: 2008-07-04 00:00:00
Title: Odluka Zajedničkog odbora EGP-a br. 85/2008 od 4. srpnja 2008. o izmjeni Priloga XIII. (Promet) Sporazumu o EGP-u

11/Sv. 067
            
            
               HR
            
            
               Službeni list Europske unije
            
            
               92
            
         22008D0085
   
               L 280/20
            
            
               SLUŽBENI LIST EUROPSKE UNIJE
            
            
               04.07.2008.
            
         
      ODLUKA ZAJEDNIČKOG ODBORA EGP-a
   br. 85/2008
   od 4. srpnja 2008.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu izmijenjen je Odlukom Zajedničkog odbora EGP-a br. 72/2008 od 6. lipnja 2008. (1)
               
            
         
               (2)
            
            
               Uredbu (EZ) br. 1370/2007 Europskog parlamenta i Vijeća od 23. listopada 2007. o uslugama javnog željezničkog i cestovnog prijevoza putnika i stavljanju izvan snage uredaba Vijeća (EEZ) br. 1191/69 i (EEZ) br. 1107/70 (2) treba unijeti u Sporazum.
            
         
               (3)
            
            
               Uredbom (EZ) br. 1370/2007 stavlja se izvan snage Uredba Vijeća (EEZ) br. 1107/70 (3), koja je unesena u Sporazum i koja se stoga treba staviti izvan snage sukladno Sporazumu.
            
         
               (4)
            
            
               Uredba Vijeća (EEZ) br. 1191/69 (4), koja je unesena u Sporazum, stavlja se izvan snage Uredbom (EZ) br. 1370/2007, dok se njezine odredbe nastavljaju primjenjivati na usluge prijevoza tereta za razdoblje od tri godine nakon stupanja na snagu Uredbe (EZ) br. 1370/2007,
            
         ODLUČIO JE:
   Članak 1.
   Prilog XIII. Sporazumu mijenja se kako slijedi:
   
               1.
            
            
               Iza točke 4. (Uredba Vijeća (EEZ) br. 1191/69) umeće se sljedeća točka:
               
                           „4.a
                        
                        
                           
                              32007 R 1370: Uredba (EZ) br. 1370/2007 Europskog parlamenta i Vijeća od 23. listopada 2007. o uslugama javnog željezničkog i cestovnog prijevoza putnika i stavljanju izvan snage uredaba Vijeća (EEZ) br. 1191/69 i (EEZ) br. 1107/70 (SL L 315, 3.12.2007., str. 1.).”
                        
                     
         
               2.
            
            
               U točku 4. (Uredba Vijeća (EEZ) br. 1191/69) dodaje se sljedeće:
               „Odredbe Uredbe, za potrebe ovog Sporazuma, sadrže sljedeću prilagodbu:
               U skladu s člankom 10. stavkom 1. Uredbe (EZ) br. 1370/2007, ova se Uredba stavlja izvan snage. Njezine se odredbe nastavljaju primjenjivati na usluge prijevoza tereta za razdoblje od tri godine nakon stupanja na snagu Uredbe (EZ) br. 1370/2007.”
            
         
               3.
            
            
               Tekst točke 11. (Uredba Vijeća (EEZ) br. 1107/70) briše se.
            
         
               4.
            
            
               Riječi „članak 19. Uredbe (EEZ) br. 1191/69,” u stavku II. sektorskih prilagodbi i tekst točke 4. (Uredba Vijeća (EEZ) br. 1191/69) briše se s učinkom od 3. prosinca 2012.
            
         Članak 2.
   Tekst Uredbe (EZ) br. 1370/2007 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 5. srpnja 2008., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (5).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 4. srpnja 2008.
      
         
            Za Zajednički odbor EGP-a
         
         
            Predsjednik
         
         NJ.P.V. Prinz Nikolaus von LIECHTENSTEIN
         
      
   
   
      (1)  SL L 257, 25.9.2008., str. 36.
   
      (2)  SL L 315, 3.12.2007., str. 1.
   
      (3)  SL L 130, 15.6.1970., str. 1.
   
      (4)  SL L 156, 28.6.1969., str. 1.
   
      (5)  Ustavni zahtjevi su navedeni.